Cher
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Cher er et departement i det midtre Frankrike. Det ligger i den sørøstlige delen av regionen Centre-Val de Loire. Departementet har et areal på 7235 kvadratkilometer og omtrent 304 000 innbyggere (2017). Hovedstaden er Bourges.
Cher danner en bølgeformet kalkslette med skogvokste åser, og er gjennomskåret av elven Cher. Mot sør finnes lave utløpere av Massif central. Den vestlige del dreneres til Cher, den østlige til Loire.I jordbruket dyrkes det korn (hvete), og i sør drives et betydelig husdyrbruk av storfe og sauer. Det dyrkes vindruer, blant annet omkring Sancerre ved Loire. Industrien omfatter metallindustri, kjemisk industri og våpenindustri, og er konsentrert til Bourges, Vierzon og Bigny. Les mer i Store norske leksikon Frankrike Frankrikes geografi Centre-Val de Loire